Вомпăкасси

Вомпăкасси, — Чăваш Енĕн Муркаш районĕнчи ял. 1963 çулхи çурла уйăхĕн 29-мĕшĕччен тăватă уйрăм ялтан тăнă: Маттикасси, Чăршă (ăна çавăн пекех хутсем çине Чăршăкасси ятпа та çырса хунисем пур), Хырлăх, Чĕрĕп (ăна çавăн пекех хутсем çине Чĕрĕпкасси ятпа çырса хуни пур). Пĕрлештернĕ хыççăн мĕншĕн кун пек ят пани паллă мар. Истори 1920 çулхи утă уйăхĕн 23-мĕшĕччен ку тăватă ял Чикме уесне, каярах Шупашкар уесне кĕнĕ. Ку пĕтĕм тапхăрта ялсем Тутаркас вулăсĕнче шутланнă. 1927 çулхи юпа уйăхĕн 1-мĕшĕ хыççăн вĕсем Тутаркас районне кĕнĕ. 1939 çулхи кăрлач уйăхĕн 16 хыççăн Сĕнтĕр районне, 1962 çулхи раштав уйăхĕн 20 хыççăн Шупашкар районне кĕнĕ. 1963 çулхи çурла уйăхĕн 29-мĕшĕнче тăватă яла пĕрлештернĕ. 1964 çулхи пуш уйăхĕн 11 хыççăн хальхи вăхăтченех Муркаш районне кĕрет. Паллă çынсем Васильев Анистрад Григорьевич, техника ăслăлăхĕсен кандидачĕ, доцент. Вуламалли Л.П.Сергеев, «Моргаушский район. Краткая энциклопедия», Шупашкар, 2002. Каçăсем